sagorsarker/bangla-wikipedia huggingface dataset:
মহাযান সূত্রাবলী

মহাযান সূত্রাবলী হলো বৌদ্ধ সূত্র শাস্ত্রের একটি বিস্তারিত বর্গ, যা মহাযান বৌদ্ধধর্মে প্রামাণ্য ও বুদ্ধবচন ("বুদ্ধের বাণী") হিসেবে স্বীকৃত। এই সূত্রগুলি প্রধানত চীনা বৌদ্ধ সাহিত্য, তিব্বতি বৌদ্ধ সাহিত্য ও এখনও বিদ্যমান সংস্কৃত পুথিপত্রে সংরক্ষিত রয়েছে। আদি উৎসগ্রন্থগুলিতে কোথাও কোথাও এই সূত্রাবলিকে "বৈপুল্য" (বিস্তৃত) সূত্রাবলি আখ্যা দেওয়া হয়েছে। বৌদ্ধ পণ্ডিত অসঙ্গ মহাযান সূত্রাবলিকে বোধিসত্ত্বপিটকের (বোধিসত্ত্ব-বিষয়ক গ্রন্থাবলির একটি সংকলন) শ্রেণিভুক্ত করেছিলেন।
আধুনিক বৌদ্ধধর্ম বিশেষজ্ঞেরা সাধারণভাবে মনে করেন যে, এই সূত্রাবলির রচনা শুরু হয়েছিল খ্রিস্টপূর্ব প্রথম শতাব্দী ও খ্রিস্টীয় প্রথম শতাব্দীর মধ্যবর্তী সময়ে এবং ভারতে বৌদ্ধধর্মের অবনতির পূর্বাবধি এগুলির রচনা, সংকলনা ও সম্পাদনার কাজ চলেছিল। কয়েকটি সূত্র সম্ভবত ভারতের বাইরে মধ্য এশিয়া ও পূর্ব এশিয়ার মতো অঞ্চলে রচিত হয়েছিল।
মহাযানী বৌদ্ধরা মনে করেন, বেশ কয়েকটি প্রধান মহাযান সূত্র স্বয়ং গৌতম বুদ্ধ কর্তৃক উপদিষ্ট হয়েছিল এবং তাঁর শিষ্যরা (বিশেষত আনন্দ) সেগুলি মুখস্থ করে আবৃত্তি করেছিলেন। যদিও অন্যান্য মহাযান সূত্রগুলিকে পার্থিব বোধিসত্ত্ব মঞ্জুশ্রী ও অবলোকিতেশ্বরের ন্যায় ব্যক্তিবর্গের শিক্ষা হিসেবে উল্লেখ করা হয়। এই সূত্রগুলি পরবর্তীকালে কেন প্রকাশিত হয়েছে, সেই ব্যাপারে ভারতীয় মহাযানী বৌদ্ধেরা বিভিন্ন ব্যাখ্যা প্রদান করে থাকেন। এমনই একটি ব্যাখ্যা হল এই যে, প্রচারের উপযুক্ত সময় না আসা পর্যন্ত এগুলি নাগেদের (সর্পদেবতা, ড্রাগন) রাজ্যে লুক্কায়িত ছিল।
ভারতের সকল বৌদ্ধ ধর্মাবলম্বী মহাযান সূত্রাবলিকে স্বীকৃতি দেন না। বিভিন্ন ভারতীয় বৌদ্ধ সম্প্রদায়, বিশেষত আধুনিক থেরবাদ সম্প্রদায়, এগুলিকে "বুদ্ধবচন" বলে মনে করে না।
রেউনিওঁ জাতীয় ফুটবল দল

রেউনিওঁ জাতীয় ফুটবল দল () হচ্ছে আন্তর্জাতিক ফুটবলে রেউনিওঁয়ের প্রতিনিধিত্বকারী পুরুষদের জাতীয় দল, যার সকল কার্যক্রম রেউনিওঁয়ের ফুটবলের সর্বোচ্চ নিয়ন্ত্রক সংস্থা রেউনিওঁ ফুটবল লীগ দ্বারা নিয়ন্ত্রিত হয়। এই দলটি ১৯৯২ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালে, রেউনিওঁ প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে রেউনিওঁ মাদাগাস্কারের কাছে ৪–২ গোলের ব্যবধানে পরাজিত হয়েছে।
৭,৫০০ ধারণক্ষমতাবিশিষ্ট জঁ-ইভুলা স্টেডিয়ামে "ক্লাব আর" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় রেউনিওঁয়ের সেঁ দেনিতে অবস্থিত। বর্তমানে এই দলের ম্যানেজারের দায়িত্ব পালন করছেন জঁ-পিয়ের বাদে এবং অধিনায়কের দায়িত্ব পালন করছেন সেঁ-পিয়েরের আক্রমণভাগের খেলোয়াড় মামুদু দিয়ালো।
ফিফার সদস্যপদ না থাকার ফলে রেউনিওঁ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে রেউনিওঁ এপর্যন্ত একবারও অংশগ্রহণ করেনি।
ফার্বিস মার্বোয়া, ইয়োহান বুলার, মামুদু দিয়ালো, থিয়েরি গোরে এবং জঁ-মিশেল ফঁতোয়ার মতো খেলোয়াড়গণ রেউনিওঁয়ের জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে রেউনিওঁর কোন স্থান নেই। অন্যদিকে, বিশ্ব ফুটবল এলো রেটিংয়ে রেউনিওঁর সর্বোচ্চ অবস্থান হচ্ছে ১০৫তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১৫৪। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
রাজভবন, দার্জিলিং

রাজ ভবন দার্জিলিংয় শহরে পশ্চিমবঙ্গের রাজ্যপালের থাকার জন্য গ্রীষ্মকালীন বাসভবন। এটি পশ্চিমবঙ্গের দার্জিলিং এ অবস্থিত।
রাজভবন ব্রিটিশ রাজ যুগে সরকারি বাড়ি হিসেবে ব্যবহৃত হতো। এটি ভারতের গভর্নর জেনারেলদের গ্রীষ্মকালীন বাসভবন হিসাবে নির্মাণ করা হয়েছিল। গভর্নর জেনারেলের স্থায়ী বাসস্থান ছিল কলকাতার রাজভবনে। তবে, গ্রীষ্মের প্রচণ্ড গরমের সময় পুরো অফিস সহ গভর্নর জেনারেল তার বাসভবন দার্জিলিং-এ স্থানান্তরিত করেছিলেন।
সরকারি ভবনটি কোচবিহারের মহারাজার কাছ থেকে ১৮৭৭ সালে কেনা হয়েছিল।
এখনও, পশ্চিমবঙ্গের রাজ্যপাল দার্জিলিংয়ের রাজভবনে প্রতি গ্রীষ্মে দুই সপ্তাহ কাটান।
রাও গোপাল দেব

রাও গোপাল দেব (১৮২৯-১৮৬২) আহিরওয়ালের রেওয়ারির ঊনবিংশ শতাব্দীর একজন বিপ্লবী নেতা যিনি তার সম্পর্কিত ভ্রাতুষ্পুত্র রাও তুলা রামের সঙ্গে ১৮৫৭ সালের মহাবিদ্রোহের সময় স্বাধীনতা লড়াই করেছিলেন। তিনি বিখ্যাত রাও শাহবাজ সিংয়ের ষষ্ঠ প্রজন্ম। ১৮৫৫ সালে তাঁর পিতা রাও নাথু রামের মৃত্যুর পর তিনি সম্পত্তি হিসেবে পেয়েছিলেন ৪১ টি ব্যক্তিগত জায়গির।
জেমস মোজেস

জেমস ওয়ালটন নাথানিয়েল মোজেস (; জন্ম: ৮ আগস্ট, ১৯৬৫) অ্যান্টিগুয়ায় জন্মগ্রহণকারী বতসোয়ানীয় আন্তর্জাতিক ক্রিকেটার। বতসোয়ানা ক্রিকেট দলের অন্যতম সদস্য তিনি। ২০১৯ সাল থেকে বতসোয়ানার পক্ষে আন্তর্জাতিক ক্রিকেটে অংশগ্রহণ করছেন।
সমগ্র খেলোয়াড়ী জীবনে তিনটিমাত্র টুয়েন্টি২০ আন্তর্জাতিকে অংশগ্রহণ করেছেন জেমস মোজেস। ২০ মে, ২০১৯ তারিখে কাম্পালায় স্বাগতিক উগান্ডা দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২২ মে, ২০১৯ তারিখে একই মাঠে নামিবিয়া দলের বিপক্ষে টি২০আইয়ে অংশ নেন তিনি।
২০১৫ সালের আইসিসি বিশ্ব ক্রিকেট লীগ ষষ্ঠ বিভাগ প্রতিযোগিতায় অংশ নেন জেমস মোজেস। অক্টোবর, ২০১৮ সালে বতসোয়ানার সদস্যরূপে আইসিসি বিশ্ব টুয়েন্টি২০ আফ্রিকা বাছাইপর্ব প্রতিযোগিতায় দক্ষিণ উপ-অঞ্চল গ্রুপে খেলেন। গ্রুপের চূড়ান্ত খেলায় নামিবিয়ার বিপক্ষে অল-রাউন্ড ক্রীড়ানৈপুণ্য প্রদর্শন করেন ও ম্যান অব দ্য ম্যাচের পুরস্কার পান। এরফলে, বতসোয়ানা গ্রুপের শীর্ষস্থানে আরোহণ করে।
মে, ২০১৯ সালে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের আঞ্চলিক পর্যায়ের চূড়ান্ত খেলায় অংশগ্রহণের জন্যে তাকে বতসোয়ানা দলের সদস্য করা হয়। ২০ মে, ২০১৯ তারিখে উগান্ডার বিপক্ষে খেলার মাধ্যমে টুয়েন্টি২০ আন্তর্জাতিকে (টি২০আই) অভিষেক ঘটে তার। ফলশ্রুতিতে, টি২০আই খেলায় বয়োজ্যেষ্ঠ খেলোয়াড় হিসেবে তার অভিষেক পর্ব সম্পন্ন হয়।
ভারতীয় টুয়েন্টি২০ আন্তর্জাতিক ক্রিকেটারদের তালিকা

টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়। বীরেন্দ্র শেওয়াগের অধিনায়কত্বে ভারত দল ২০০৬-০৭ মৌসুমে স্বাগতিক দক্ষিণ আফ্রিকার বিপক্ষে প্রথম টি২০আই খেলায় অংশ নেয়। একমাত্র টি২০আই নিয়ে গড়া সিরিজে তারা দক্ষিণ আফ্রিকাকে ৬ উইকেটে পরাভূত করে।
২০ জানুয়ারি, ২০২১ তারিখ পর্যন্ত সর্বমোট ৮৩জন খেলোয়াড় ভারতের পক্ষে টি২০আই খেলায় অংশ নিয়েছে। দক্ষিণ আফ্রিকায় অনুষ্ঠিত ২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে ভারত দল তাদের চীরপ্রতিদ্বন্দ্বী পাকিস্তান দলকে ৫ রানে পরাজিত করার মাধ্যমে শিরোপা জয় করে।
কমপক্ষে একটি টি২০আই খেলায় অংশগ্রহণকারী ভারত ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
২০ জানুয়ারি, ২০২১ তারিখ অনুযায়ী পরিসংখ্যানটি সঠিক।
আল-তাফতাজানি

সা'দুদ্দিন মাসুদ ইবনে ওমর ইবনে আবদিল্লাহ আল-তাফতাজানি () আল-তাফতাজানি এবং তাফতাজানি নামেও তাকে ডাকা হয় (১৩২২;১৩৯০) ছিলেন একজন মুসলিম ফার্সি বহুবিদ্যাবিদ।
আল-তাফতাজানী ১৩২২ সালে ইরানের খোরাসানের তাফতাজানে তৎকালীন সরবেদারন রাজ্যে জন্মগ্রহণ করেন।
ইমাম আল-তাফতাজানি ১৩৯০ সালে সমরকন্দে মৃত্যুবরণ করেন এবং সরখসে তাঁকে সমাধিস্থ করা হয়।
পাম্মল

পাম্মল দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি চেন্নাই সেন্ট্রাল রেলওয়ে স্টেশন থেকে ২২ কিলোমিটার দূরে পল্লাবরমের পশ্চিম দিকে অবস্থিত৷ গ্র্যাণ্ড সাদার্ন ট্রাঙ্ক রোডের পশ্চিমে থাকা পাম্মল চেন্নাই আন্তর্জাতিক বিমানবন্দরের অতিনিকটে অবস্থিত৷ এটি তাম্বরম থেকে ৭ কিলোমিটার দূরে রয়েছে৷ নিকটবর্তী রেলওয়ে স্টেশনটি হলো চেন্নাই শহরতলি রেলওয়ের পল্লাবরম রেলওয়ে স্টেশন৷
পল্লাবরম থেকে তুরাইবক্কম অবধি বিস্তৃত ২০০ ফুট দীর্ঘ রাস্তা পাম্মলের সাথে তুরাইবক্কমকে যুক্ত করেছে৷ চেন্নাই বাইপাস রোড পাম্মলকে চেন্নাইয়ের বাইরে বহু অঞ্চলের সাথে যুক্ত করেছে৷ চেন্নাই আউটার রিং রোড পাম্মল থেকে মাত্র ৫ কিলোমিটার দূরে অবস্থিত৷ সাত কিলোমিটার দূরে অবস্থিত তাম্বরম রেলওয়ে স্টেশনটি বহু এক্সপ্রেস ট্রেনের হল্ট৷
চর্ম-চর্মজাত শিল্প এবং ট্যানিং ফ্যাক্টরিগুলি পাম্মলের অর্থনীতির কাণ্ডারী, যা প্রচুর চাকরির যোগান দেয়৷ পাম্মল সম্বন্ধ মুদলিয়ার আধুনিক তামিল সাহিত্যের জনক নামে পরিচিত৷
২০১১ খ্রিস্টাব্দে ভারতের জনগণনা অনুসারে ২১ টি ওয়ার্ড সংবলিত পাম্মল শহরের জনসংখ্যা ছিলো ৭৫,৮৭০ জন, যার মধ্যে পুরুষ ৩৭,৯৭১ জন ও নারী ৩৭,৮৯৯ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৮,২৬৪ জন, যা মোট জনসংখ্যার ১০.৮৯ শতাংশ৷ শহরের মোট পরিবার সংখ্যা ২,৪৫৭ টি৷ শহরের মোট সাক্ষরতার হার ৯১.০৫ শতাংশ, যেখানে পুরুষ সাক্ষরতার হার ৯৪.২৮ শতাংশ ও নারী সাক্ষরতার হার ৮৭.৮৩ শতাংশ৷
পাম্মলের উত্তর দিকে পোলিচলুর ও কাউলবাজার, উত্তর-পূর্ব দিকে মীনমবক্কম ও ত্রিশূলম, পূর্ব দিকে পল্লাবরম, দক্ষিণ দিকে নাগলকেনি, দক্ষিণ-পশ্চিম দিকে তিরুনীরমালাই ও তিরুমুড়িবক্কম, পশ্চিম দিকে অনকাপুদুর অবস্থিত৷
খ্রিস্টীয় নবম থেকে দ্বাদশ শতাব্দীর মধ্যে চোল সাম্রাজ্যর শেষ সময়ে পাম্মল চূড়দুরনাড়ু অঞ্চলের অন্তর্গত ছিলো, যা ছিলো মূলত ত্রিশূলম বা ত্রিচূড়মকে কেন্দ্র করে৷ চূড়দুরনাড়ু অঞ্চল ছিলো দক্ষিণে তাম্বরম থেকে উত্তরে আদমবক্কম ও আলান্দুর পর্যন্ত৷ পাম্মল, পল্লাবরম ও তিরুনীরমালাই এই অঞ্চলের অংশীভূত ছিলো৷
তিরুনীরমালাইয়ে প্রাপ্ত শিলালেখতে পল্লাবরমের নিকট অবস্থিত পাম্মলের কোনো এক ধনাঢ্য ব্যবসায়ীয়ের কথা রয়েছে৷ এটি পাম্মলের প্রাচীনত্বকে নির্দেশ করে৷
নালিতাবাড়ী থানা

নালিতাবাড়ী থানা বাংলাদেশের শেরপুর জেলার অন্তর্গত নালিতাবাড়ী উপজেলার একটি থানা।
১৮৬৭ সালের ২০ মার্চ নালিতাবাড়ী থানা প্রতিষ্ঠিত হয়।
নালিতাবাড়ী উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নালিতাবাড়ী থানার আওতাধীন।
শ্রীবরদী থানা

শ্রীবরদী থানা বাংলাদেশের শেরপুর জেলার অন্তর্গত শ্রীবরদী উপজেলার একটি থানা।
১৯১৮ সালের ৩১ মার্চ শ্রীবরদী থানা প্রতিষ্ঠিত হয়।
শ্রীবরদী উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম শ্রীবরদী থানার আওতাধীন।
ধর্মপাল সিং গুপ্ত

ধর্মপাল সিং গুপ্ত (জন্ম: ২১ আগস্ট ১৯২৫, দুর্গ জেলা, মধ্য প্রদেশ) ভারতের ৯ম লোকসভার সদস্য ছিলেন। তিনি ছত্তিসগড়ের রাজনন্দগাঁও আসনের প্রতিনিধিত্ব করেছিলেন এবং ভারতীয় জনতা পার্টির সদস্য ছিলেন।
রজনী দেবী

মিসেস রজনীগন্ধা দেবী ছিলেন রাজা নরেশ চন্দ্র সিংয়ের মেয়ে এবং সাবেক সংসদ সদস্য। ১৯৩৭ সালের ৩১ জানুয়ারি সরানগড়ের গিরিবিলাস প্রাসাদে জন্মগ্রহণ করেন, তিনি সেন্ট জোসেফ'স কনভেন্ট নাগপুরে এবং নাগপুর বিশ্ববিদ্যালয়ের লেডি অমৃত বাই কলেজে পড়াশোনা করেন। ১৯৬৭ সালে, তিনি কংগ্রেস পার্টির টিকিটে রায়গড় আসন থেকে চতুর্থ লোকসভায় নির্বাচিত হয়েছিলেন। তিনি ১৯৭১ সালে মধ্য-মেয়াদী পোলে সভা বিলুপ্ত হওয়া পর্যন্ত সদস্য ছিলেন। তিনি প্রয়াত কর্নেল (অব) বীরেন্দ্র সিংকে বিয়ে করেছিলেন এবং জবলপুরে থাকতেন।
৩১ আগস্ট ২০১৯-এ তিনি মারা যান।
কেশবপ্রসাদ চন্দ্রা

কেশা প্রসাদ চন্দ্র ভারতীয় বহুজন সমাজ পার্টির সদস্য। তিনি যায়যায়পুর থেকে ২০১৩ এবং ২০১৮ সালের ছত্তিশগড় বিধানসভা নির্বাচনে জিতেছিলেন।
গণেশশঙ্কর বাজপেয়ী

গণেশ শঙ্কর বাজপাই একজন ভারতীয় রাজনীতিবিদ যিনি ২০০৩-২০০৮ সাল পর্যন্ত রায়পুরা জেলার (বর্তমানে বলোদা বাজার জেলা), বলোদা বাজার বিধানসভা কেন্দ্র (৪৭ নম্বর) থেকে ছত্তিশগড় বিধানসভার সদস্য ছিলেন।
দয়ালদাস বাঘেল

দয়ালদাস বাঘেল ভারতীয় জনতা পার্টির রাজনীতিবিদ।
২০১৩ সাল থেকে তিনি ছত্তিশগড় বিধানসভায় নবাগড়ের প্রতিনিধিত্ব করছেন। তিনি বেমেতারা জেলার তহসিল নবাগড়ের গ্রাম ও পোস্ট কুনভারায় থাকেন। তিনি ছত্তিসগড়ের সমবায়, সংস্কৃতি ও পর্যটন মন্ত্রী ছিলেন।
জয় সিং আগরওয়াল

জয় সিং আগরওয়াল কোরবা (বিধানসভা নম্বর-২১) থেকে ছত্তিশগড় বিধানসভার বর্তমান সদস্য। তিনি ছত্তিশগড় সরকারের রাজস্ব মন্ত্রীও রয়েছেন। তিনি ১১ ডিসেম্বর ২০০৮-এ কোরবায় বিধায়ক হিসাবে দায়িত্ব গ্রহণ করেছিলেন এবং ২৬ ডিসেম্বর ২০১৮-তে মন্ত্রীর দায়িত্ব পান। তিনি পর পর তিনটি নির্বাচনে জয়লাভ করেন এবং কোরবা জেলার প্রথম মন্ত্রী।
প্রতিমা চন্দ্রকর

প্রতিমা চন্দ্রকর ভারতীয় জাতীয় কংগ্রেস দলের একজন রাজনীতিবিদ এবং দুর্গ পল্লী বিধানসভা কেন্দ্রের প্রতিনিধিত্বকারী ছত্তিশগড় বিধানসভার সদস্য ছিলেন।
বাংলাদেশ–লুক্সেমবুর্গ সম্পর্ক

বাংলাদেশ-লুক্সেমবুর্গের সম্পর্ক বলতে বাংলাদেশ এবং লুক্সেমবুর্গের মধ্যে দ্বিপাক্ষিক সম্পর্ককে বোঝায়। লুক্সেমবুর্গ ১৯৭২ সালের ১১ ফেব্রুয়ারি বাংলাদেশকে স্বাধীন দেশ হিসাবে স্বীকৃতি দেয়।
২০০৩ সালে লুক্সেমবার্গের গ্র্যান্ড ডাচেস মারিয়া তেরেসা বাংলাদেশ সফর করেন, সেখানে তিনি একটি ইউনেস্কো প্রকল্প উদ্বোধন করেন। সফরকালে তিনি লুক্সেমবার্গ আদালতের মার্শাল জঁ জাক কাসেল এবং বাংলাদেশে নিযুক্ত নেদারল্যান্ডের রাষ্ট্রদূত এবং বাংলাদেশের রাষ্ট্রপতি ইয়াজউদ্দিন আহম্মেদ এবং বাংলাদেশের পররাষ্ট্র মন্ত্রণালয়ের কর্মকর্তাদের সাথে সাক্ষাৎ করেন। তিনি পররাষ্ট্রমন্ত্রী এম মোর্শেদ খানের সাথে আলাদাভাবে সাক্ষাৎ করেন এবং লিঙ্গ সমতা, শিক্ষা, ক্ষুদ্রঋণ এবং টিকা দান নিয়ে আলোচনা করেন।
বেলজিয়ামে বাংলাদেশের রাষ্ট্রদূত লাক্সেমবার্গের স্বীকৃতিপ্রাপ্ত। 
বাংলাদেশ ও লুক্সেমবুর্গ দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য তাদের আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করেছে। লুক্সেমবুর্গে বাংলাদেশী পণ্য প্রচারের জন্য বাংলাদেশ বিজনেস চেম্বার অফ কমার্স (বিবিসিসিএল) লুক্সেমবুর্গ নামে একটি সংস্থা রয়েছে।
দুই দেশের মধ্যে বাণিজ্যের প্রসারের পিছনে অন্যতম প্রধান বাধা হ'ল জার্মানি এবং বেলজিয়ামের মাধ্যমে লুক্সেমবুর্গে বাংলাদেশী পণ্য পরিবহনের জটিলতা যা পরিবহন ব্যয় বৃদ্ধি করে। বিশেষজ্ঞরা লুক্সেমবুর্গে বাংলাদেশী পণ্যের একটি হাব পয়েন্ট স্থাপনের উপর জোর দিয়েছেন।
ড্রিউ বিন্সকি

ড্রিউ গোল্ডবার্গ, অন্যভাবে তিনি অনলাইনে পরিচিত, ড্রু বিনস্কি, (জন্ম: ২৪মে, ১৯৯১) একজন আমেরিকান ভ্রমণ ব্লগার এবং ভিডিও ব্লগার। বিনস্কি তার ভ্রমণগুলি তার ইউটিউব চ্যানেল এবং অন্যান্য সামাজিক মিডিয়া অ্যাকাউন্টগুলিতে প্রদর্শন করে। ২০২০ সালের মার্চ মাসের মধ্যে তিনি ১৯১ টি দেশ সফর করেছিলেন এবং ২০২০ সালের জুনের আগেই তিনি বিশ্বের প্রতিটি দেশ পরিদর্শন করার পরিকল্পনা করেছিলেন কিন্তু কোভিড -১৯ মহামারীর কারণে শেষ কয়েকটি দেশ ঘুরতে ব্যার্থ হন। ২৪ ঘণ্টার মধ্যে বেশিরভাগ ইউনেস্কোর ওয়ার্ল্ড হেরিটেজ সাইট পরিদর্শনের গিনেস ওয়ার্ল্ড রেকর্ডধারকও তিনি ছিলেন। 
বিনস্কি টেক্সাসের ডালাসে ড্রু গোল্ডবার্গে জন্মগ্রহণ করেছিলেন এবং স্কটসডেল, অ্যারিজোনায় বেড়ে ওঠেন। "বিনস্কি" নামটি তার পরিবার থেকে দেওয়া এবং তাঁর পরিবার যিহূদী জার্মান বংশোদ্ভূত । তিনি উইসকনসিন বিশ্ববিদ্যালয়ে পড়াশোনা করেছেন – মেডিসন, ২০১৩ সালে অর্থনীতি এবং এন্ট্রাপনিউরশিপ (উদ্যোক্তা) ডিগ্রি নিয়ে স্নাতক হন। কলেজে তার জুনিয়র বছর চলাকালীন, তিনি চেক প্রজাতন্ত্রের প্রাগে পড়াশোনার জন্য গিয়েছেন একটি প্রোগ্রামের মাধ্যমে তিনি সেখানে ১ত্র টি সেমিস্টারে পড়াশোনা করেছেন, সময়ে তিনি ইউরোপের প্রায় ২০ টিরও বেশি দেশে ভ্রমণ করেছিলেন এবং সিদ্ধান্ত নিয়েছিলেন যে তিনি জীবিকা নির্বাহ করবেন ভ্রমণ করেই । 
কলেজের পরে গোল্ডবার্গ দক্ষিণ কোরিয়ার সিওলে ইংরেজি পড়ানোর চাকরি নেন। তিনি সেখানে ১৮ মাস অতিবাহিত করেছিলেন এবং এ সময় এশিয়ার ২০টি দেশে ভ্রমণ করেছিলেন। তিনি ২০১৫ সালের জানুয়ারিতে তাঁর শিক্ষকের চাকরিটি ছেড়ে দিয়েছিলেন এবং এর পরে পূর্ণ-সময় ভ্রমণে মনোনিবেশ করতে শুরু করেছিলেন। অক্টোবর ২০১৫ এর মধ্যে, তিনি মোট ৭৩ টি দেশ সফর করেছিলেন। তিনি "দ্যা হাংরি পার্টিয়ার" নামে একটি ব্লগও শুরু করেছিলেন (পরবর্তীকালে নতুন নামকরণ করেছিলেন "ড্রু বিনস্কি") এবং ইনস্টাগ্রাম এবং স্ন্যাপচ্যাটে তার ভ্রমণের অভিজ্ঞতা প্রচার শুরু করেছিলেন।
মিটিং অ্যাট নাইট

"মিটিং অ্যাট নাইট" রবার্ট ব্রাউনিং রচিত একটি ভিক্টোরিয়ান ইংরাজী সাহিত্যের প্রেমের কবিতা। ১৮৪৫ সালে রচিত "ড্রামাটিক রোমান্সেস অ্যাণ্ড লিরিক্স" নামক প্রকৃত কবিতাটিতে "রাত্রি" ও "প্রভাত" নামক দুটি অংশ ছিল। ১৮৪৯ সালে,কবি ওই দুটি অংশকে দুটি ছোটো কবিতায় বিভক্ত করেন - "মিটিং অ্যাট নাইট" ও "পার্টিং অ্যাট মর্নিং"।
কবিতাটি (১৮৪৫ এর অন্যান্য সংগ্রহের সাথে সদৃশ) ব্রাউনিং ও তাঁর ভবিষ্যতের স্ত্রী এলিজাবেথ ব্যারেটের বিবাহের পূর্বের প্রেম ও সাক্ষাতের সময় রচিত হয়েছে। কেনেডি ও হেয়ার কবিতাটিকে বর্ণনা করেছিলেন যে বর্তমান সময় পর্যন্ত ব্রাউনিং রচিত এটি "সর্বাধিক কামুক কবিতা"।
এলিজাবেথ ব্যারেটের দূরসম্পর্কের একজন খুড়তুতো ভাই জন কেনিয়ন,ব্যারেটের ১৮৪৪ সালের কবিতাগুলির একটি খসড়া রবার্ট ব্রাউনিংয়ের বোন সারিয়ানা ব্রাউনিংকে উপহার দেন। কবিতার একটি অংশে নিজের নাম খুঁজে পাওয়ার পর ১৮৪৫ সারের ১০ জানুয়ারি ব্রাউনিং ব্যারেটকে একটি চিঠি লেখেন। চিঠির উত্তর পাওয়ার পরই,ব্রাউনিং "ড্রামাটিক রোমান্সেস অ্যাণ্ড লিরিক্স" এর কবিতা ও নাটকগুলির প্রুফ সংশোধন করতে তাঁর কাছে পাঠান।
"ড্রামাটিক রোমান্সেস অ্যাণ্ড লিরিক্স" এর কবিতাগুলি দুটি বা তিনটি অংশে বিভক্ত করা হয়েছে যার মধ্যে দুটি প্রেমের কবিতা "রাত্রি" ও "দিবস" একে অপরের পরিপূরক। কেনেডি ও হেয়ার এই দুটি কবিতাকে বর্ণনা করেছেন "একটি সংক্ষিপ্ত নাটকীয় বর্ণনা যেটি নিশ্চিতভাবে ভালোবাসার প্রতি একজন পুরুষের আচরণভঙ্গি প্রতিফলিত হচ্ছে।"
কবিতাটি দুটি স্তবকে বিভক্ত যার প্রত্যেকটিতে ছয়টি করে পঙ্‌ক্তি রয়েছে। প্রথম স্তবকটি সমুদ্রে গোপন নৌকাযাত্রার উত্তেজনা বর্ণিত হয়েছে। দ্বিতীয় স্তবকটি দুজন প্রেমিক-প্রেমিকার সাক্ষাতের প্রবল আনন্দ বর্ণিত হয়েছে। কবিতার প্রধান ভাবমূল প্রেমিকের প্রেমিকার সাথে সাক্ষাৎ করার প্রবল আকাঙ্ক্ষা ও আবশ্যিকতা বর্ণনা করা হয়েছে।
কবিতাটিতে চিত্রের সৌন্দর্য ও জীবনের কার্যকলাপের মধ্যে বৈপরীত্য স্পষ্ট হয়েছে;কেউ একজন প্রকৃতির সৌন্দর্য উপভোগ ও একসঙ্গে ও জীবনের বাস্তবতা উপলব্ধি করতে পারবে না।
এটির পরবর্তী কবিতা "পার্টিং অ্যাট মর্নিং" নৌকাযাত্রাকারী পুরুষকে গুণান্বিত করার জন্য "সর্বনামস্বরূপ উৎস" ব্যবহার করে। কবিতাটি কখনোই দুজন প্রেমিক-প্রেমিকার পরিচয় প্রকাশ করে না। কবিতাটি ABCCBA DEFFED মিত্রাক্ষর ছন্দ অনুসরণ করে।
কবিতাটির দুটি প্রকাশিত কাহিনী রয়েছে:একটি এফ.আর. লিভিস দ্বারা এবং অন্যটি রোনাল্ড কার্টার ও ওয়াল্টার নাশ দ্বারা। কেনেডি ও হেয়ারের মতে, এলিজাবেথ ব্যারেটের প্রতি ব্রাউনিংয়ের অত্যন্ত ভালোবাসাই তাকে "তাঁর রচিত সর্বাধিক কামুক কবিতাটি" লিখতে চালিত করেছিল।"
দিল্লি বিধানসভা

জাতীয় রাজধানী অঞ্চল দিল্লির বিধানসভা যা দিল্লি বিধানসভা নামে পরিচিত, এটি জাতীয় রাজধানী অঞ্চল দিল্লির একটি অখণ্ড আইন তৈরীর সংস্থা, যা ভারতের আটটি কেন্দ্রশাসিত অঞ্চলের মধ্যে একটি। এটি দিল্লিতে অবস্থিত, এনসিটি বিধানসভার ৭০ জন সদস্য (বিধায়ক) নিয়ে গঠিত।
বিধানসভার আসনটি হ'ল পুরাতন সচিবালয় ভবন, এটি দিল্লি সরকারের আসনও।
দিল্লি বিধানসভা ৭ মার্চ ১৯৫২ সালে পার্ট সি রাজ্য আইন, ১৯৫১ এর অধীনে গঠিত হয়েছিল; এর উদ্বোধন করেন স্বরাষ্ট্রমন্ত্রী কে এন কাটজু। এই সমাবেশে ৪৮ জন সদস্য এবং মন্ত্রিপরিষদের একটি পরিষদ ছিল দিল্লির প্রধান কমিশনারের উপদেষ্টা ভূমিকায়, যদিও এটি আইন তৈরির ক্ষমতা ছিল। প্রথম মন্ত্রিপরিষদের নেতৃত্বে ছিলেন দিল্লির প্রথম মুখ্যমন্ত্রী চৌধুরী ব্রহ্ম প্রকাশ। 
তবে ১৯৫৩ সালে প্রতিষ্ঠিত রাজ্য পুনর্গঠন কমিশন রাজ্য পুনর্গঠন আইন, ১৯৫৬ -এর মাধ্যমে সংবিধান সংশোধন করে, যা ১৯৫৬ সালের ১ নভেম্বর কার্যকর হয়েছিল। এর অর্থ হ'ল দিল্লি আর পার্ট-সি রাজ্য থাকলো না এবং একে ভারতের রাষ্ট্রপতির প্রত্যক্ষ প্রশাসনের অধীনে একটি কেন্দ্রশাসিত অঞ্চল করা হয়েছিল। এছাড়াও দিল্লি বিধানসভার মন্ত্রিপরিষদ একই সাথে বাতিল করা হয়েছিল। পরবর্তীকালে, দিল্লি পৌর কর্পোরেশন আইন, ১৯৫৭ কার্যকর করা হয়েছিল যার ফলে পৌর কর্পোরেশন গঠিত হয়েছিল। 
তারপরে, ১৯৬৬ সালের সেপ্টেম্বরে, "দিল্লি প্রশাসন আইন, ১৯৬৬" দ্বারা এই সমাবেশটি দিল্লি মেট্রোপলিটন কাউন্সিল দ্বারা প্রতিস্থাপন করা হয়েছিল, ৫৬ জন নির্বাচিত এবং পাঁচজন মনোনীত সদস্য নিয়ে দিল্লির লেফটেন্যান্ট গভর্নরকে এর প্রধান হিসাবে নিযুক্ত করা হয়েছিল। কাউন্সিলের অবশ্য কোনও বিধিবদ্ধ ক্ষমতা ছিল না, দিল্লির শাসন পরিচালনায় কেবল একটি পরামর্শমূলক ভূমিকা ছিল। এই অবস্থা ১৯৯০ সাল পর্যন্ত কার্যকর ছিল 
এই কাউন্সিলটি শেষ পর্যন্ত সংবিধানের (ঊনসত্তরতম সংশোধন) আইন, ১৯৯১-এর মাধ্যমে দিল্লি বিধানসভা দ্বারা প্রতিস্থাপিত হয়েছিল, এরপরে ভারতের জাতীয় রাজধানী অঞ্চল দিল্লি আইন, ১৯৯১ অনুসারে ভারতের সংবিধানের ঊনসত্তরতম সংশোধনীর ঘোষণা দিয়েছিল, দিল্লির কেন্দ্রশাসিত অঞ্চল আনুষ্ঠানিকভাবে জাতীয় রাজধানী অঞ্চল দিল্লী হিসাবে পরিচিত এবং এটি বিধানসভা ও মন্ত্রিপরিষদ সম্পর্কিত সংবিধানিক বিধান এবং এর সাথে সম্পর্কিত বিষয়গুলির পরিপূরক। বিধানসভাটি পাঁচ বছরের জন্য নির্বাচিত হয় এবং বর্তমানের সংসদ এর সপ্তম সংসদ, যা ২০২০-এর আইনসভা নির্বাচনের মাধ্যমে নির্বাচিত হয়েছিল।
নির্বাচনী প্রচারণা দিল্লির নির্বাচনের ফলাফল নির্ধারণে গুরুত্বপূর্ণ ভূমিকা পালন করেছে। এটি ২০০০ সালের নির্বাচনের ক্ষেত্রে বিশেষভাবে প্রমাণিত হয়েছে। 
পরের বছরগুলিতে দিল্লির আইনসভা পরিষদের নির্বাচন অনুষ্ঠিত হয়েছিল:
মূলত ১৯১২ সালে ই মোনটাগু টমাসের নকশায় নির্মিত ইম্পেরিয়াল লেজিসলেটিভ কাউন্সিল এবং পরবর্তীকালে কেন্দ্রীয় বিধানসভা (১৯১৯-এর পর) ছিল, ১৮ জানুয়ারি ১৯২৭-এ নবনির্মিত ভারতের সংসদ ভবন, নয়া দিল্লি (সংসদ ভবন) উদ্বোধনের আগে পর্যন্ত। 
এই ভবনটি ভারত সরকারের সচিবালয়ও ছিল এবং এটি ভারতের রাজধানী কলকাতা থেকে দিল্লিতে স্থানান্তরিত হওয়ার পরে নির্মিত হয়েছিল, অস্থায়ী সচিবালয় ভবনটি ১৯১২ সালে কয়েক মাসের ব্যবধানে নির্মিত হয়েছিল, এটি কয়েক দশক ধরে সচিবালয় হিসাবে কাজ করেছিল, রাইসিনা হিলের বর্তমান সচিবালয় ভবনে স্থানান্তরিত হওয়ার আগে পর্যন্ত।
কুমিল্লা-১৩

কুমিল্লা-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-১৪

কুমিল্লা-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-১৫

কুমিল্লা-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-১৬

কুমিল্লা-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-১৭

কুমিল্লা-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
সাজ্জাদ দ্রুক্ষ মন্দির

সাজ্জাদ দ্রুক্ষ মন্দির প্রাথমিক নকশা ও নির্মাণ দ্বাদশ শতাব্দীর প্রথমার্ধে, দ্বিতীয় সূর্যবর্মণের রাজত্বকালে (শাসিত ১১১৩-১১৫০) সময় সংঘটিত হয়। বিষ্ণুর প্রতি নিবেদিত, এটি রাজার রাষ্ট্রীয় মন্দির এবং রাজধানী শহর হিসাবে নির্মিত হয়েছিল। যেহেতু মন্দিরের ভিত্তি বা সমসাময়িক কোন শিলালিপি পাওয়া যায়নি, এর আসল নাম অজানা, কিন্তু এটি সভাপতিত্বদেবতার নামে ভ্রা বিষ্ণুলোক নামে পরিচিত হতে থাকে। এটি আধুনিক শহর সিয়েম রিপ থেকে ৫.৫ কিলোমিটার উত্তরে অবস্থিত, এবং পূর্ববর্তী রাজধানী থেকে সামান্য দূরত্ব দক্ষিণ এবং সামান্য পূর্বে, যা বাফুন কে কেন্দ্র করে অবস্থিত। মনে হচ্ছে রাজার মৃত্যুতে কাজ শেষ হয়েছে, কিছু বাস-ত্রাণ অসমাপ্ত । ১১৭৭ সালে অ্যাংকোর খামের চরমশত্রু রাজ্য চম্পা দ্বারা অধিকৃত হয়। এরপর হারানো সাম্রাজ্য পুনরুদ্ধার করেন নতুন রাজা সপ্তম জয়বর্মণ। যিনি উত্তরে কয়েক কিলোমিটার দূরে একটি নতুন রাজধানী ও রাষ্ট্রীয় মন্দির (যথাক্রমে অ্যাংকর থম এবং বেয়ন) প্রতিষ্ঠা করেন।
চতুর্দশ বা পঞ্চদশ শতাব্দীতে মন্দির থেরবাদী বৌদ্ধদের দ্বারা বৌদ্ধ মন্দিরে রূপান্তরিত হয়। যা আজও অব্যাহত । আংকর কোর মন্দিরের মধ্যে আংকর ওয়ত আলাদা। যদিও এটি ষোড়শ শতাব্দীর পর কিছুটা অবহেলিত ছিল। কিন্তু এটি কখনই পুরোপুরি পরিত্যক্ত হয়নি। এর চারপাশের পরিখা ছাড়াও জঙ্গল দ্বারা ঘেরা থাকায় মন্দির কিছুটা সুরক্ষা পেয়েছে । এই সময়ে সূর্যবর্মণের মরণোত্তর উপাধির পর মন্দিরটি প্রিয়া পিষ্ণুলোক নামে পরিচিত ছিল।
জাবি বর্ণমালা

জাবি বর্ণমালা বা জাউই বর্ণমালা (; ; ; ) হলো আরবি ভিত্তিক একটি আবজাদ লিখন পদ্ধতি যেটি একসময় মালয়, ইন্দোনেশীয়, আচেহনীয়, মিনাংকাবাউ সহ বেশ কয়েকটি ভাষার জন্য একসময় ব্যবহার করা হতো। আরবি ২৯ বর্ণের বাইরে এতে আরো ৬টি হরফ অতিরিক্ত ছিল।
দক্ষিণ-পূর্ব এশিয়ায় ইসলামীকরণ এর কারণে মালয় উপদ্বীপ ও সুন্দা দ্বীপপুঞ্জের বেশ কিছু রাজ্য স্থানীয় ব্রাহ্মী লিপিগুলোর বদলে আরবি লিপি ব্যবহার করতে শুরু করে। কিন্তু আরবি লিপি এসকল অঞ্চলের ভাষাগুলোর জন্য উপযোগী ছিল না। ফলস্বরূপ নানা ধরনের জটিলতা সৃৃষ্টি হয়। যেমন- উচ্চারণ জটিলতা, ধ্বনি প্রকাশে জটিলতা ইত্যাদি। এধরনের সমস্যা এরানোর জন্যই পরবর্তীকালে জাবি লিপি উদ্ভাবিত হয়। সবচেয়ে পুরনো জাবি লিপির প্রমাণ পাওয়া যায় ১৩০০ সালের দিকে খোদাই করা "তেরেঙ্গানু ইন্সক্রিপশন স্টোন"-এ।
বর্তমানে জাবি লিপির তেমন একটা ব্যবহার লক্ষ্য করা যায় না। মালয়শিয়া, ব্রুনাই ও সিঙ্গাপুর এ ব্রিটিশ উপনিবেশায়ন ও ইন্দোনেশিয়ায় ওলন্দাজ উপনিবেশায়নের কারণে সেখানে লাতিন লিপি প্রভাববিস্তার করতে থাকে। বর্তমানে মালয় লাতিন বর্ণমালা জাবি লিপির পরিবর্তে ব্যবহার করা হয়।
জাবি বর্তমানে ব্রুনাইয়ের দুইটি প্রধান সরকারি লিখন পদ্ধতিগুলোর একটি।
লন্ডন হেলিপোর্ট

লন্ডন হেলিপোর্ট (আইসিএও: ইজিএলডাব্লু), আগে এটি ব্যাটারেস হেলিপোর্ট নামে পরিচিত ছিল এবং বর্তমানে স্পনসরর কারণে এডমিস্টন লন্ডন হেলিপোর্ট হিসাবে সরকারিভাবে পরিচিত এবং লন্ডনের একমাত্র অনুমতিপ্রাপ্ত হেলিপোর্ট। এটি ডব্লিউ অ্যান্ড সি ফ্রেঞ্চ দ্বারা নির্মিত এবং ১৯৯৯ সালের ২৩ এপ্রিল খোলা হয়। হেলিপোর্টটি ওয়েস্টমিনস্টার সেতুর ৩ নটিক্যাল মাইল (৫.৬ কিমি; ৩.৫ মাইল) দক্ষিণ-পশ্চিমে টেমস নদীর দক্ষিণ তীরে ব্যাটারসিয়ায় এবং ওয়ান্ডসওয়ার্থ সেতু ও ব্যাটারসিয়া রেলওয়ে সেতুর মাঝে অবস্থিত।
একসময় ওয়েস্টল্যান্ড এবং তারপরে হ্যারোডসের মালিকানাধীন হেলিপোর্টটি একটি খুব ছোট স্থান, যার আকারের উপর নির্ভর করে উড্ডয়ন ও অবতরণের জন্য হেলিপ্যাড সরবরাহ করার জন্য জেটি ব্যবহার করা হয় এবং উপকূলে তিন থেকে চারটি বিমান দাঁড়াতে পারে তাদের আকারের উপর নির্ভর করে। হেলিপোর্টটি ০৮:০০ টা থেকে ২১:০০ টার মধ্যে অবতরণ, পার্কিং এবং রিফুয়েলিং পরিষেবা সরবরাহ করে (উড়ানগুলি ০৭:০০ টা থেকে ২৩:০০ টার মধ্যে অনুমোদিত), পার্কিং সাধারণত ছোট হেলিকপ্টারগুলির মধ্যেই সীমাবদ্ধ থাক।
প্রতিকূল আবহাওয়ায় ২০১৩ সালের ১ জানুয়ারি লন্ডন হেলিপোর্টের দিকে যাত্রাকারী একটি হেলিকপ্টার একটি নির্মাণ ক্রেনের সাথে সংঘর্ষ ঘটায় ও রাস্তায় পরে বিধ্বস্ত হয় এবং এতে পাইলট এবং এক ব্যক্তি নিহত হন। দুর্ঘটনাটি ১৯৭৬ সালে লিপিবদ্ধকরণ শুরু হওয়ার পরে হেলিপোর্টের কাছে যে কোন সময়ের জন্য প্রথম মারাত্মক ভাবে হেলিকপ্টার বিধ্বস্ত হওয়ার ঘটনা।
পবন শর্মা

পবন শর্মা (জন্ম: ১৯৫৯) ভারতীয় জনতা পার্টির প্রবীণ নেতা এবং দিল্লি বিধানসভার সাবেক সদস্য। ২০১৩ সালে তিনি উত্তম নগর আসন থেকে দিল্লি বিধানসভা নির্বাচিত হয়েছিলেন।
দেবেন্দর সিং শোকীন

দেবেনদার সিংহ শোকেন (জন্ম: ১৮ জুন ১৯৫২) একজন প্রাক্তন আমলা এবং ভারতীয় রাজনীতিবিদ, যিনি দিল্লি থেকে ভারতীয় জনতা পার্টির সিনিয়র নেতা। তাঁর পিতা চৌঃ সুলতান সিং দিল্লির একজন সিনিয়র আমলা ছিলেন। তিনি ১৯৯৩ সালে নাঙ্গলাই জাট থেকে দিল্লি বিধানসভায় নির্বাচিত হয়েছিলেন এবং ১৯৯৯ সালে দিল্লি সরকারের পরিবহন ও উন্নয়ন মন্ত্রীর দায়িত্ব পালন করেছিলেন।
মনোজ কুমার শোকীন

মনোজ কুমার শোকেন (জন্ম: ৭ জুলাই ১৯৬৭) ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০১৩ সাল থেকে দিল্লির বহির্ভাগের বিজেপির সভাপতি। তিনি ২০১৩ থেকে ২০১৪ পর্যন্ত নাঙ্গলাই বিধানসভা কেন্দ্র থেকে বিধায়ক হিসাবে দায়িত্ব পালন করেছিলেন এবং নির্বাচনে প্রায় ১১ হাজার ভোটে আইএনসির বিজেন্দ্র সিংকে পরাজিত করেছিলেন। তিনি মুন্দকা, দিল্লি থেকে ২০০৮ থেকে ২০১৩ সাল পর্যন্ত বিধায়ক হিসাবেও দায়িত্ব পালন করেছিলেন। তিনি ২০০৮ সালে মুন্দকা থেকে আইএনসির প্রেমচন্দ্র কৌশিকের বিপরীতে প্রায় ১৫ হাজার ভোটে জিতেছিলেন। তিনি ১৯৯৭ থেকে ২০০২ সাল পর্যন্ত নাঙ্গলাইয়ের পৌর কাউন্সিলর হিসাবেও দায়িত্ব পালন করেছিলেন। ২০১৫ সালে তিনি এএপি-র রঘুবিন্দর শোকেনের কাছে নির্বাচনে পরাজিত হয়েছিলেন।
তিনি ৯ আগস্ট ২০১৯-এ তার নিজের শ্যালিকা কর্তৃক ধর্ষণ ও হয়রানির অভিযোগে গ্রেপ্তার হয়েছিলেন।
অনিল কুমার শর্মা

অনিল শর্মা (জন্ম: ৩ জুলাই ১৯৭১) ভারতের ভারতীয় জনতা পার্টির রাজনীতিবিদ এবং দিল্লির আর কে পুরাম আসনের প্রাক্তন বিধায়ক।
পূর্ণিমা শেঠি

পূর্ণিমা শেঠি (১৯৫৪-২০১২) দিল্লির ভারতীয় জনতা পার্টির একজন নেতা ছিলেন। তিনি কালকাজি (দিল্লি বিধানসভা কেন্দ্র) থেকে দিল্লি বিধানসভায় নির্বাচিত হয়েছিলেন এবং ১৯৯৯ সালে দিল্লী সরকারের মন্ত্রীর দায়িত্ব পালন করেছিলেন।
কান (উপজাতি)

কান উত্তর-পূর্ব ভারত এবং বাংলাদেশে পাওয়া যায় এমন একটি মুসলিম সম্প্রদায়। এরা খলিফা নামেও পরিচিত।
কান, একটি ক্ষুদ্র মুসলিম সম্প্রদায়, তারা প্রধানত ছাতা মেরামতে জড়িত ছিল। ঐতিহ্য অনুসারে, কানরা মূলত ডোম সম্প্রদায়ের সদস্য ছিলেন যারা পরে ইসলাম গ্রহণ করেছিলেন। ছাতা মেরামত করার পাশাপাশি, সম্প্রদায়টি মাছ ধরার বড়শি তৈরিতেও জড়িত। সম্প্রদায়টিকে প্রধানত পশ্চিমবঙ্গের মুর্শিদাবাদ, ২৪ পরগনা এবং নদিয়া এবং বাংলাদেশের ফরিদপুর জেলা জেলায় পাওয়া যায়।
কানরা এখনও ছাতা মেরামত করার ঐতিহ্যগত পেশার সাথে জড়িত এবং চৈত্র বা বর্ষাকালে সম্প্রদায় পুরোপুরি নিজেদেরকে ছাতা নির্মাণ ও মেরামতের জন্য নিয়োজিত করে। এই মরসুমটি প্রায় ছয় মাস ধরে চলে এবং বাকি ছয় মাসের জন্য সম্প্রদায় দৈনিক মজুরির শ্রমে জড়িত থাকে। সম্প্রদায়ের উল্লেখযোগ্য সংখ্যক লোজ এখন কৃষক। তারা প্রধানত ধান এবং গম জন্মায়।
পরান নামে পরিচিত গ্রামগুলিতে কানরা আলাদা আলাদা মহলে বাস করে। এই প্রতিটি বসতিতে পঞ্চায়েত হিসাবে পরিচিত একটি অনানুষ্ঠানিক বর্ণ পরিষদ রয়েছে, যা সামাজিক নিয়ন্ত্রণের একটি সরঞ্জাম হিসাবে কাজ করে। সম্প্রদায় কঠোরভাবে স্বকীয়তা বজায় রাখে এবং নিকটাত্মীয়ের সাথে বিবাহ বন্ধনে আবদ্ধ হয়।
মুসলিম কাহার

কাহার উত্তর-পূর্ব ভারত এবং বাংলাদেশের একটি মুসলিম সম্প্রদায়। এরা পালকি বহনকারী ও কৃষক সম্প্রদায় এবং হিন্দু কাহার জাত থেকে মুসলমান ধর্মে ধর্মান্তরিত। কাহাররা বিশেষত মুর্শিদাবাদ জেলায় সরদার হিসাবেও পরিচিত।
মুসলিম কাহাররা দাবি করেন যে তারা পশতুন জনগোষ্ঠীর বংশোদ্ভূত, যারা প্রথমে মধ্যযুগে বাংলায় এসেছিলেন। তারা ঐতিহ্যগতভাবে পালকি বহনকারীদের একটি সম্প্রদায় ছিল, এই পেশাটি এখন আর সম্প্রদায় অনুসরণ করে না। কাহার শব্দটি সংস্কৃত শব্দ "শন্ধা কারা" থেকে উদ্ভূত হয়েছিল, যার অর্থ যারা কাঁধে জিনিস বহন করা। তারা পশ্চিমবঙ্গ এবং বাংলাদেশে বিশেষত মুর্শিদাবাদ, চব্বিশ পরগনা এবং নদিয়া জেলায় বসবাস করে থাকে। সম্প্রদায়টি বাংলা ভাষায় কথা বলে এবং তারা সুন্নি মুসলমান।
কাহাররা এখন তাদের পাল্কি বহনের ঐতিহ্যবাহী পেশা ত্যাগ করেছে এবং এখন মূলত তারা একটি কৃষক সম্প্রদায়। তারা এখন ধান, গম, পাট এবং সবজি চাষ করে।
একটি উল্লেখযোগ্য সংখ্যক লোক দৈনিক মজুরির শ্রমিক হিসেবেও নিযুক্ত হয়।
কাহার বহু-বর্ণের গ্রামে বাস করে, তারা তাদের নিজস্ব মহলে বসবাস করে, যা সরদার পরস নামে পরিচিত। তারা কঠোরভাবে স্বকীয়তা বজায় রাখে, এবং সম্প্রদায়ের মধ্যেই বৈবাহিক সম্পর্ক স্থাপন করে। প্রতিটি কাহার বন্দোবস্তের একটি অনানুষ্ঠানিক জাতি পরিষদ রয়েছে, এটি পঞ্চায়েত নামে পরিচিত।
মাল মুসলিম

মাল মুসলমানরা একটি মুসলিম সম্প্রদায় যাদের উত্তর পূর্ব ভারত এবং বাংলাদেশে পাওয়া যায়। তারা হিন্দু মাল জাত থেকে মুসলমান ধর্মে র্মান্তরিত। সম্প্রদায়টি বেসাতি মাল বা চুরিওয়ালা নামেও পরিচিত। মাল মুসলিমকে ভারত সরকার ও পশ্চিমবঙ্গ সরকার অন্যান্য পশ্চাৎপদ শ্রেণীর তালিকাভুক্ত করেছে।
সম্প্রদায়টি ঐতিহ্যগতভাবে চুড়ি এবং অন্যান্য ঐতিহ্যবাহী গহনা বিক্রির সাথে যুক্ত। তাদের ধর্মান্তরিত হওয়ার পরিস্থিতি সম্পর্কে খুব কমই জানা যায়, যদিও ঐতিহ্য অনুুুসারে প্রায় নয় শতাব্দী আগে তার ধর্মান্তরিত হয়েছিল। উত্তর ভারতের বিসতী সম্প্রদায়ের সাথে তাদের সম্পর্কও অস্পষ্ট, যদিও উভয় দলই ঐতিহ্যগতভাবে প্যাডলিং এবং হকার পেশায় জড়িত। এই সম্প্রদায়টিকে মূলত মালদা, মুর্শিদাবাদ, ২৪ পরগনা, মেদিনীপুর, বীরভূম এবং হাওড়া জেলায় দেখা যায়। তারা বাংলা ভাষায় কথা বলে এবং সুন্নি সম্প্রদায়ের অন্তর্ভুক্ত। মালদের পশ্চিম বাংলাদেশেও পাওয়া যায়।
বেসাতি মাল একটি ভূমিহীন সম্প্রদায়, মূলত হকিংয়ের সাথে জড়িত। ছোট কিছু দল কৃষিতে নিযুক্ত হয়েছে। সম্প্রদায়টি কলকাতা থেকে তাদের পণ্য কিনে, এবং স্থানীয় বাজারে বিক্রি করে। মাল বেসতি বহু-বর্ণের গ্রামে বাস করে। তাদের নিজস্ব অঞ্চল পরস নামে পরিচিত। তারা তাদের স্বকীয়তা কঠোরভাবে বজায় রাখে এবং তাদের গোষ্ঠীর নিজস্ব নিয়ম-নীতি রয়েছে। প্রতিটি বন্দোবস্তে একটি পঞ্চায়েত বা বর্ণ পরিষদ অন্তর্ভুক্ত থাকে যা সম্প্রদায়গত সমস্যাগুলি নিয়ে কাজ করে।
ব্রিস্টল বিমানবন্দর

ব্রিস্টল বিমানবন্দর (আইএটিএ: বিআরএস, আইসিএও: ইজিজিডি) উত্তর সোমারসেটের মেন্ডিপ পাহাড়ের উত্তর ঢালে লুলসগেটের পাদদেশে অবস্থিত একটি বিমার। এটি ইংল্যান্ডের ব্রিস্টল শহর ও তার আশেপাশের অঞ্চলে উড়ান পরিষেবা পরিবেশনকারী বাণিজ্যিক বিমানবন্দর। এটি ব্রিস্টল শহরের কেন্দ্রস্থলের দক্ষিণ-পশ্চিমে ৭ নটিক্যাল মাইল (১৩ কিমি; ৮.১ মাইল) অবস্থিত। প্রাক্তন আরএএফ এয়ারফিল্ডের স্থানে নির্মিত বিমানবন্দরটি ১৯৫৭ সালে ব্রিস্টল (লুলসগেট) বিমানবন্দর হিসাবে চালু হয়, ব্রিস্টল (হুইচারচ) বিমানবন্দরকে ব্রিস্টলের পৌর বিমানবন্দর হিসাবে প্রতিস্থাপন করা হয়। এটি ১৯৯৭ সাল থেকে ২০১০ সাল পর্যন্ত ব্রিস্টল আন্তর্জাতিক বিমানবন্দর হিসাবে পরিচিত ছিল। বিমানবন্দরে বেশিরভাগ শেয়ারহোল্ডিং ১৯৯৭ সালে ফার্স্টগ্রুপকে বিক্রি করা হয় এবং তারপরে ২০০১ সালে বিমানবন্দরটি ম্যাককুরি ব্যাংক ও অন্যদের একটি যৌথ উদ্যোগ দ্বারা ক্রয় করা হয়। অন্টারিও টিচার্স' পেনশন প্ল্যান (অন্টারিও শিক্ষকদের পেনশন পরিকল্পনা) ২০১৪ সালের সেপ্টেম্বরে একমাত্র মালিক হিসাবে 'ম্যাকুয়ারি'কে ক্রয় করে।
এটি ৮.৯ মিলিয়ন যাত্রী পরিচালনা করে ২০১৯ সালে, যুক্তরাজ্যের অষ্টম ব্যস্ততম বিমানবন্দরে স্থান অর্জন করে এবং যাত্রী সংখ্যা ২০১৮ সালের তুলনায় ৩% বৃদ্ধি পায়। ২০১৫ সালে পরিচালিত একটি যাত্রী জরিপে দেখা গেছে যে বিমানবন্দর ব্যবহার করে ব্রিস্টল শহরে ৩২.৫%, গ্লৌচেস্টারশায়ারের ৯.৬%, সমারসেটে ২৪.৫% এবং ডেভনে ১৬.৯% যাত্রা শুরু হয়েছে বা শেষ হয়।
ইজিজেট ও রায়ানএয়ার বিমানবন্দরে বিমান বহরের ঘাঁটিসহ উড়ান পরিচালনা করে। বিমানবন্দরটির বেসামরিক বিমান চলাচল কর্তৃপক্ষের থেকে প্রাপ্ত একটি "পাবলিক ইউজ এরোড্রোম লাইসেন্স" (নাম্বার পি৪৩২) আছে, যা যাত্রীদের গণ পরিবহন ও উড়ন্ত নির্দেশনার জন্য উড়ানের অনুমতি দেয়।
এডওয়ার্ড গিবসন (ক্রিকেটার)

এডওয়ার্ড লেসলি গিবসন (৮ আগস্ট ১৮৯৯ - ১১ আগস্ট ১৯৪৪) একজন ইংরেজ ক্রিকেটার ছিলেন। গিবসনের ব্যাটিং এবং বোলিংয়ের স্টাইল অজানা। তিনি ব্রিটিশ রাজে জন্মগ্রহণ করেছিলেন এবং থাইল্যান্ডের ব্যাংককে মারা যান।
গিবসন ১৯২৬/২৭ মৌসুমে ম্যারলেবোন ক্রিকেট ক্লাবের বিপক্ষে রাঙ্গুন জিমখানার হয়ে একক প্রথম-শ্রেণীর ম্যাচ খেলেন।
ভারত মিহির

ভারত মিহির উপনিবেশিক ব্রিটিশ রাজকালে বাংলায় প্রকাশিত একটি ভারতীয় প্রকাশনা সংস্থা এবং সংবাদপত্র ছিল। কলকাতা এবং ময়মনসিংহে (বর্তমানে বাংলাদেশে) এর শাখা ছিল। ব্রিটিশ সরকার এটিকে ১৮৭৮ সালের ভার্নাকুলার প্রেস আইন দ্বারা নিষিদ্ধ করেছিল।
উইলিয়াম ক্লিফোর্ড (ক্রিকেটার)

উইলিয়াম ক্লিফোর্ড (১৪ ডিসেম্বর ১৮১১ - ৫ সেপ্টেম্বর ১৮৪১) একজন ইংলিশ ক্রিকেটার যিনি কেন্ট কাউন্টি দলের হয়ে খেলেছিলেন। তিনি ডানহাতি ব্যাটসম্যান এবং মাঝে মাঝে উইকেট-রক্ষক হিসেবে খেলতেন।
তার পিতামহ ছিলেন জর্জিয়ান অলরাউন্ডার রবার্ট ক্লিফোর্ড এবং তার ভাই ফ্রান্সিস ক্লিফোর্ডও উনিশ শতকের মধ্যভাগে কেন্ট কাউন্টি ক্রিকেট ক্লাবের হয়ে প্রথম-শ্রেণীর ম্যাচ খেলেছিলেন।
উইলিয়াম ক্লিফোর্ড ১৮৩৪ মরসুমে আত্মপ্রকাশ করেছিলেন এবং ২৯ টি প্রথম-শ্রেণীর ম্যাচ খেলেছিলেন। তিনি ১৮৪৪ সালে গ্রাভেন্ডে, কেন্ট সম্ভবত ৩০ বছরের কম বয়সে মারা গিয়েছিলেন।
নিউক্লিয়ার পাওয়ার প্লান্ট কোম্পানি বাংলাদেশ লিমিটেড

নিউক্লিয়ার পাওয়ার প্লান্ট কোম্পানি বাংলাদেশ লিমিটেড (NPCBL) পারমাণবিক বিদ্যুৎ কেন্দ্র আইন, ২০১৫ দ্বারা গঠিত সরকারি মালিকানাধীন কোম্পানি। এটি বিজ্ঞান ও প্রযুক্তি মন্ত্রণালয় (বাংলাদেশ) এর একটি প্রতিষ্ঠান। রূপপুর পারমাণবিক বিদ্যুৎ কেন্দ্র সহ অন্যান্য পারমাণবিক বিদ্যুৎ কেন্দ্রের পরিচালক সংস্থার দায়িত্বে থাকবে।
পার্লামেন্ট কর্তৃক পারমাণবিক বিদ্যুৎ কেন্দ্র বিল পাস হওয়ার পর ২০১৫ সালের সেপ্টেম্বরে নিউক্লিয়ার পাওয়ার প্লান্ট কোম্পানি বাংলাদেশ লিমিটেড প্রতিষ্ঠিত হয়। বিজ্ঞান ও প্রযুক্তি মন্ত্রী ইয়াফেস ওসমান এই বিলটি উত্থাপন করেছিলেন। সংসদে ভোটে বিরোধী দল কর্তৃক সন্নিবেশিত সংশোধনীও সরিয়ে দিয়েছে।
নিউক্লিয়ার পাওয়ার প্লান্ট সংস্থা বাংলাদেশ লিমিটেড বাংলাদেশ পরমাণু শক্তি কমিশনের একটি সহায়ক সংস্থা। রূপপুর পারমাণবিক বিদ্যুৎকেন্দ্র পরিচালনার জন্য এটি দায়বদ্ধ।
২০১৫ সালে প্রতিষ্ঠিত হবার পর ২০১৭ সাল থেকে জনবল নিয়োগ প্রক্রিয়া শুরুর মাধ্যমে প্রতিষ্ঠানটি এর কাজ শুরু করে। ২০১৮ সালে এক ঝাঁক তরুন প্রকৌশলী ও বৈজ্ঞানিক এর হাত ধরে প্রতিষ্ঠানটি সাংগঠনিক রূপ পায়। পরবর্তীতে ধাপে ধাপে বিভিন্ন পদে লোকবল পদায়িত হয়। এই বিপুল উদ্যমী কর্মীসকল রূপপুর পারমাণবিক বিদ্যুৎ কেন্দ্র নির্মাণ প্রকল্পের সাথে যুক্ত থেকে প্রকল্পের কাজ সুষ্ঠুরূপে তদারকি করেছেন। 
প্রকল্প ব্যবস্থাপনার কাজে দক্ষতা বৃদ্ধির জন্য ২০১৮ সালে প্রতিবেশী দেশ ভারতে ৮৮ জন কর্মকর্তার Foundation Course on Nuclear Energy (FNCE) বিষয়ক প্রশিক্ষণ কর্মসূচী সমাপ্ত হয়েছে। Operating organization-এ রূপপুর পারমাণবিক বিদ্যুৎ কেন্দ্র পরিচালন ও রক্ষণাবেক্ষণের জন্য পারমাণবিক প্রযুক্তি বিষয়ে প্রয়োজনীয় দক্ষ জনবল গড়ে তোলার জন্যে, স্বাক্ষরিত General Contract অনুযায়ী বিদ্যুৎ কেন্দ্র নির্মাণ, পরিচালন ও রক্ষণাবেক্ষণের জন্য প্রশিক্ষণ প্রদানের মাধ্যমে প্রয়োজনীয় সংখ্যক দক্ষ জনবল তৈরীর বাধ্যবাধকতা রয়েছে। উক্ত Contract এর সূত্র ধরে ২০১৮ সাল থেকে ২০২৪ সাল পর্যন্ত মোট ১৪২৪ জন প্রকৌশলী ও বৈজ্ঞানিক রাশিয়া থেকে প্রশিক্ষণ লাভ করেছেন। প্রশিক্ষিত জনবলের মধ্যে প্রয়োজন অনুসারে বিদ্যুৎ কেন্দ্র পরিচালন ও রক্ষণাবেক্ষণের জন্য প্রয়োজনীয় লাইসেন্স গ্রহণ করবেন এবং বর্তমানে তারা প্রশিক্ষণ শেষে দেশে প্রত্যাবর্তন করে সফলতার সাথে রাশান ফেডারেশনের বিশেষজ্ঞদের সাথে যৌথভাবে কমিশনিং পর্যায় এর কাজ সম্পাদন করছেন। পরবর্তীতে তাঁরাই বিদ্যুৎ কেন্দ্রটির পরিচালনার দায়িত্ব গ্রহণ করবেন।
রূপপুর এনপিপি পরিচালন, রক্ষণাবেক্ষণে দক্ষ জনবল তৈরীর জন্য ইতিমধ্যে রূপপুর প্রকল্প এলাকায় General Contract-এর অধীনে একটি আধুনিক প্রশিক্ষণ কেন্দ্র নির্মাণ করা হয়েছে। পরবর্তীতে সকল প্রশিক্ষণ উক্ত কেন্দ্রে নিউক্লিয়ার পাওয়ার প্লান্ট কোম্পানি বাংলাদেশ লিমিটেড এর প্রকৌশলী ও বৈজ্ঞানিক দের দ্বারা প্রদান করা হবে।
দেশের আর্থসামাজিক অবস্থা বিবেচনায় রূপপুর পারমাণবিক বিদ্যুৎ কেন্দ্র সুষ্ঠু ও নিরাপদে পরিচালনা ও রক্ষণাবেক্ষণের জন্য নিউক্লিয়ার পাওয়ার প্লান্ট কোম্পানি বাংলাদেশ লিমিটেড এ আনুমানিক ২৭০০ জনবল প্রয়োজন হবে, এর মধ্যে ২৫৩৫ জন রূপপুর প্রকল্প এলাকায় প্লান্টে নিয়োজিত থাকবেন।
সুখবীর সিংহ

হিমাংশু লাকড়া একজন ভারতীয় রাজনীতিবিদ এবং ষষ্ঠ দিল্লির বিধানসভার সদস্য। তিনি আম আদমি পার্টির সদস্য এবং ২০১৫ সালে নির্বাচিত হয়ে দিল্লির মুন্ডকা (বিধানসভা কেন্দ্র) প্রতিনিধিত্ব করেছেন।
মনোহরলাল সোঁধি

মনোহর লাল সন্ধি (১৯৩৩-২০০৩) একজন ভারতীয় রাজনীতিবিদ এবং লোকসভার সদস্য ছিলেন। তিনি চতুর্থ লোকসভায় নয়াদিল্লি লোকসভা কেন্দ্র থেকে ভারতীয় জন সংঘের প্রার্থী হিসাবে নির্বাচিত হয়েছিলেন এবং ১৯৬৭ থেকে ১৯৭১ সাল এই আসনের প্রতিনিধিত্ব করেছেন। তিনি পাঞ্জাব বিশ্ববিদ্যালয় (এমএ এলএলবি), লন্ডন স্কুল অফ ইকোনমিক্স, বলিওল কলেজ অক্সফোর্ড এবং চার্লস বিশ্ববিদ্যালয় প্রাগ (চেকোস্লোভাকিয়া) থেকে পড়াশোনা করেছেন। 
জনসংঘ এবং বিজেপি নেতৃত্বে তাঁর এবং বলরাজ মাধোকের মধ্যে বছরের পর বছর ধরে অনেক পার্থক্য ছিল, তবে বাজপেয়ীর এনডিএ সরকার এম এল সন্ধিকে ভারতীয় সামাজিক বিজ্ঞান গবেষণা কাউন্সিলের চেয়ারম্যান হিসাবে নিয়োগ করেছিলেন।
শিবচরণ গুপ্ত

শিবচরণ গুপ্ত (৩ মার্চ ১৯২৫, উধমপুর, জম্মু ও কাশ্মীর - ১৫ মার্চ ২০০৮, উধমপুর, জম্মু ও কাশ্মীর) একজন ভারতীয় রাজনীতিবিদ এবং ভারতীয় জনতা পার্টির সদস্য। গুপ্ত উধমপুর জেলার উধমপুর আসন থেকে জম্মু ও কাশ্মীর বিধানসভার সদস্য ছিলেন।
কানওয়ার লাল গুপ্ত

কানওয়ার লাল গুপ্ত (জন্ম: ১৬ অক্টোবর ১৯২৪) একজন ভারতীয় রাজনীতিবিদ। তিনি ১৯৬৭ থেকে ১৯৭০ সাল পর্যন্ত চতুর্থ লোকসভায় দিল্লি সদর থেকে ভারতীয় জন সংঘের প্রার্থী এবং ১৯৭৭ থেকে ১৯৮০ সাল পর্যন্ত ৬ষ্ঠ লোকসভায় জনতা পার্টির প্রার্থী হিসাবে নির্বাচিত হয়েছিলেন। তিনি ১৯৫৩ থেকে ১৯৫৭ সাল পর্যন্ত দিল্লি বিধানসভার সদস্য এবং ১৯৫৮ থেকে ১৯৬২ সাল পর্যন্ত দিল্লি পৌর কর্পোরেশনের সদস্যও ছিলেন। ১৯৭৫ সালে জরুরী পরিস্থিতিতে তিনি এমআইএসএ -এর অধীনে কারাবরণ করেছিলেন।
মঙ্গে রাম গার্গ

মঙ্গে রাম গার্গ (১৯৩৫/৩৬ - ২১ জুলাই ২০১৯) ছিলেন ভারতীয় জনতা পার্টির নেতা এবং দিল্লি বিধানসভার সদস্য। পেশায় এক মিষ্টান্ন প্রস্তুতকারী, গার্গ তুলনামূলকভাবে দেরিতে সক্রিয় রাজনীতিতে যোগ দিয়েছিলেন তবে পরবর্তী বছরগুলিতে ব্যাপক পদক্ষেপ গ্রহণ করেছিলেন। ২০০৩ সালে তিনি উজিরপুর বিধানসভা কেন্দ্র থেকে জয়ী হয়েছিলেন। পরবর্তী বিধানসভা নির্বাচনে গার্গ কংগ্রেসের হরি শঙ্কর গুপ্তের কাছে হেরেছিলেন। রাজনৈতিক জীবনে তাঁকে দিল্লিতে বিজেপির অনেক গুরুত্বপূর্ণ দায়িত্ব অর্পণ করা হয়েছিল।
তিনি দধীচি দেহ দান সমিতিতে তাঁর অঙ্গ প্রত্যঙ্গ দানে প্রতিশ্রুতিবদ্ধ ছিলেন। তদনুসারে, তার মৃত্যুর পরে তার মরদেহ লেডি হার্ডিঞ্জ মেডিকেল কলেজে দেওয়া হয়েছিল।
রাজেশ গেহলট

রাজেশ গাহলট (জন্ম: ১৯৬৪) তিনি ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০১৩ সালে মতিয়ালা থেকে বিধানসভায় নির্বাচিত হয়েছিলেন।
যোগেন্দ্র চান্দোলিয়া

যোগেন্দ্র চান্দোলিয়া দিল্লী পৌর কর্পোরেশনের (এমসিডি) স্থায়ী কমিটির চেয়ারপারসন ছিলেন। তিনি দিল্লির করোল বাগ অঞ্চলের দেব নগরের পৌর কাউন্সিলরও ছিলেন। তিনি কলেজ জীবন থেকেই রাজনীতিতে সক্রিয় ছিলেন এবং বেশ কয়েকবার পৌর কাউন্সিলর নির্বাচিত হয়েছেন। তিনি বিজেপির অন্তর্ভুক্ত। তিনি রেগার সম্প্রদায় থেকে তিনিই প্রথম দিল্লির পৌর কর্পোরেশন স্থায়ী কমিটির চেয়ারম্যান পদ লাভ করেছিলেন। তিনি করোল বাগ আসনের প্রথম রাজনীতিবিদ যিনি নির্বাচনে হাট-ট্রিক করেছিলেন।
সরিতা চৌধুরী

সরিতা চৌধুরী (জন্ম: ১৯৭৭) দক্ষিণ দিল্লির প্রাক্তন মেয়র এবং ভারতীয় জনতা পার্টির নেতা।
তিনি মহর্ষি দয়ানন্দ বিশ্ববিদ্যালয় থেকে বি.এড এবং এলএলবি ডিগ্রিধারী ছিলেন।
রাজ কুমার চৌহান

রাজ কুমার চৌহান ভারতীয় জাতীয় কংগ্রেসের একজন রাজনীতিবিদ এবং মঙ্গোল পুরীর প্রতিনিধিত্বকারী দিল্লি বিধানসভার চারবারের সদস্য ছিলেন। তিনি ২০০১ থেকে ২০০৩ সাল পর্যন্ত শিক্ষা ও সমাজকল্যাণ মন্ত্রী ছিলেন। এবং তিনি দ্বিতীয় শীলা দীক্ষিত মন্ত্রিসভায় উন্নয়ন, রাজস্ব, সেচ ও বন্যা নিয়ন্ত্রণ বিভাগ, গণপূর্ত বিভাগ, এসসি/এসটি কল্যাণ বিভাগের মন্ত্রীর দায়িত্বও পালন করেছেন
সুভাষ চোপড়া

সুভাষ চোপড়া (জন্ম: ২৩ অক্টোবর ১৯৪৭) হলেন দিল্লির একজন রাজনীতিবিদ। তিনি তিনবার দিল্লির বিধানসভার সদস্য হিসাবে কালকাজি বিধানসভা কেন্দ্রের প্রতিনিধিত্ব করেছিলেন। তিনি দিল্লি প্রদেশ কংগ্রেস কমিটির সভাপতির দায়িত্বও পালন করেছেন।
টিম স্মার্ট

টিমোথি ট্রুডো স্মার্ট (জন্ম ১০ জুলাই ১৯৭২) একজন অস্ট্রেলিয়ান বংশোদ্ভূত হংকংয়ের ক্রিকেটার।
স্মার্ট একজন আক্রমণাত্মক ডানহাতি ব্যাটসম্যান এবং উইকেটরক্ষক। তিনি বেশ কয়েক বছর ধরে হংকংয়ের হয়ে ক্রিকেট খেলেছেন।
২০০৪ এশিয়া কাপে বাংলাদেশের বিপক্ষে একদিনের আন্তর্জাতিক অভিষেক ঘটে তার।
স্মার্ট ২০০৫ সালে প্রথম শ্রেণীর ক্রিকেটে আত্মপ্রকাশ করেছিলেন।
ওয়ানডে অভিষেক: বনাম বাংলাদেশ, কলম্বো, ২০০৪ এশিয়া কাপসর্বশেষ ওয়ানডে: বনাম পাকিস্তান, কলম্বো, ২০০৪ এশিয়া কাপ
নাসির হামিদ

নাসির হামেদ (জন্ম ৪ এপ্রিল, ১৯৬৯) একজন পাকিস্তানি বংশোদ্ভূত হংকংয়ের ক্রিকেটার যিনি একদিনের আন্তর্জাতিক পর্যায়ে একবার ২০০৪ এর এশিয়া কাপে পাকিস্তানের বিপক্ষে উপস্থিত হয়েছিলেন। তিনি টিম স্মার্টকে নিয়ে ব্যাটিংয়ের উদ্বোধন করেছিলেন, তবে ০ রানে আউট হন।
ইন্ডিয়ান সেক্যুলার ফ্রন্ট

ইন্ডিয়ান সেক‍্যুলার ফ্রন্ট, সংক্ষেপে আই এস এফ, ভারতের পশ্চিমবঙ্গের একটি আঞ্চলিক রাজনৈতিক দল। ২০২১ সালের ২১ শে জানুয়ারি ২০২১ পশ্চিমবঙ্গের বিধানসভা নির্বাচন কে সামনে রেখে এই দল প্রতিষ্ঠিত হয়। ফুরফুরা শরীফ এর পীরজাদা আব্বাস সিদ্দিকী এটি প্রতিষ্ঠা করেন এবং তার ভাই নওশাদ সিদ্দিকী এই দলের বর্তমান চেয়ারম্যান।
১১ই অক্টোবর ২০২০ সালে আব্বাস সিদ্দিকী সর্বপ্রথম নিজের দল করার ঘোষণা দেন। এদিন তিনি পিছু শ্রেণীর মানুষ, আদিবাসী ও মুসলমান সম্প্রদায়ের লোকদের এই দল করার ঘোষণা করেন | আব্বাস সিদ্দিকীর প্রতিশ্রুতি, এই দল নির্বাচিত হলে দলিত বা আদিবাসী সম্প্রদায় থেকে মুখ‍্যমন্ত্রী এবং মুসলিম সম্প্রদায় থেকে স্বরাষ্ট্রমন্ত্রী করা হবে।
২০২১ সালের বিধানসভা নির্বাচনে দলটি সংযুক্ত মোর্চার অংশ হিসেবে নির্বাচনে অংশ নেয়। এই নির্বাচনে দলটি ৩২টি আসনে প্রার্থী দেয়। এদের মধ্যে কেবল নওশাদ সিদ্দিকী ভাঙড় থেকে নির্বাচিত হন। নির্বাচনে দলটি সর্বমোট ৮,১৩,৪৮৯টি ভোট পায়, যা মোট ভোটারসংখ্যার ১.৩৫ শতাংশ।
আবদুল রেহমান (ক্রিকেটার)

আবদুল রেহমান (জন্ম ২ জানুয়ারী ১৯৮৭) সংযুক্ত আরব আমিরাতের প্রাক্তন ক্রিকেটার।
তিনি ছিলেন একজন উইকেটরক্ষক এবং দরকারী লোয়ার অর্ডার ডানহাতি ব্যাটসম্যান। রেহমান অনূর্ধ্ব ১৭ স্কোয়াডের অধীনে সংযুক্ত আরব আমিরাত এর দল থেকে জাতীয় দলে ২০০৪ সালের এশিয়া কাপ ক্রিকেটের জন্য নির্বাচিত হয়েছিলেন।
তিনি শক্তিশালী ভারতীয় দলের বিপক্ষে সংযুক্ত আরব আমিরাতের হয়ে ওয়ানডে আন্তর্জাতিক অভিষেকের পরে টুর্নামেন্টের স্বাগতিক শ্রীলঙ্কার বিপক্ষে পরের ম্যাচে দলে নির্বাচিত হননি।
গুজরাত বিধানসভা

গুজরাত বিধানসভা বা গুজরাত বিধানসভা হ'ল রাজ্যর রাজধানী গান্ধিনগরে অবস্থিত ভারতের গুজরাত রাজ্যের এককক্ষ বিশিষ্ট আইনসভা। বর্তমানে বিধানসভার ১৮২ জন সদস্য একক সদস্যের নির্বাচনী এলাকা (আসন) থেকে সরাসরি নির্বাচিত হন। এর মেয়াদ ৫ বছর, যদি না এর আগে একে ভেঙ্গে দেয়া হয়। ১৩ টি নির্বাচনী অঞ্চল বিভিন্ন গোত্রের জন্য এবং ২৭ টি আসন উপজাতিদের জন্য সংরক্ষিত। সংখ্যাগরিষ্ঠ দলীয় গোষ্ঠী থেকে বা এর বিশিষ্ট সদস্যদের একটি জোটের মন্ত্রিসভা কর্তৃক, রাজ্যের নির্বাহী নাম গুজরাত সরকার গঠিত হয়।
গোপালদাস মজুমদার

গোপালদাস মজুমদার () ( ২৬ জানুয়ারি,১৮৯০ ১৮ জুন, ১৯৮০) ছিলেন একজন খ্যাতনামা প্রকাশক ও পুস্তকবিক্রেতা। কল্লোলযুগে বাংলা প্রকাশনা জগতে এক অবিস্মরণীয় নাম।
গোপালদাস মজুমদারের জন্ম ব্রিটিশ ভারতের অধুনা বাংলাদেশের যশোর জেলার বাগডাঙ্গায় ১৮৯০ খ্রিস্টাব্দের ২৬ শে জানুয়ারি। পিতার নাম প্রভাসচন্দ্র মজুমদার।  বিপ্লবী পরিবেশে ছোটবেলা অতিবাহিত করেন। মানিকতলা বোমা-মামলাখ্যাত বিপ্লবী  জোতিষচন্দ্র মজুমদার ছিলেন তার মধ্যম অগ্রজ। তার হাত ধরেই বিপ্লবী দলে নাম লিখিয়েছিলেন কৈশোরে। রাজশাহী বিভাগ থেকে প্রবেশিকা পরীক্ষায় বৃত্তি পেয়ে খুলনার দৌলতপুর কলেজে পড়ার সময়ই তিনি শ্রীঅরবিন্দ, বারীন্দ্রকুমার ঘোষ , বাঘা যতীন প্রমুখের সান্নিধ্যে আসেন।
শ্রীঅরবিন্দের ভগিনী সুরোজিনী দেবীর সহায়তায় তিনি বারীন ঘোষের 'বিজলী' পত্রিকার সাথে যুক্ত হন। বিজলী পত্রিকার সহকর্মী  ম্যানেজার বিধুভূষণ দে'র সাথে মিলিতভাবে একটি রাজনৈতিক পুস্তকের দোকান শুরু করেন - 'দে-মজুমদার' নাম দিয়ে। পরিচালনার ভার ছিল বিধুবাবুর উপর এবং তিনি ছিলেন স্বত্বাধিকারী। বছর দেড়েকের মধ্যে তাঁদের যৌথ চেষ্টায় ডি এম লাইব্রেরী থেকে প্রকাশিত হল বারীন্দ্র ঘোষের লেখা বই 'বারীন্দ্রের আত্মকাহিনী', মুক্তির দিশা, নলিনী গুপ্তের 'স্বরাজ গঠনের ধারা' প্রভৃতি। কিন্তু ব্যবসায় অনিশ্চিত ভবিষ্যতের কথা চিন্তা করে বিধুভূষণ সম্পর্ক ত্যাগ করেন। অতঃপর ১৯২১ খ্রিস্টাব্দ থেকে একা তিনিই এই প্রকাশনা স্বত্বাধিকারী হন। 'বিজলী'-র অফিসে বিদ্রোহী কবিকাজী নজরুল ইসলামের সাথে আলাপের সুবাদে গভীর বন্ধুত্ব গড়ে উঠেছিল। গোপালদাস নজরুলের প্রথম কাব্যগ্রন্থ "অগ্নিবীণা" প্রকাশ করলেন ১৮২২ খ্রিস্টাব্দে। পরে একে একে  'দোলনচাঁপা', 'ভাঙার গান' সহ তার  কবিতা, গদ্য, গান, স্বরলিপি— সবই। নজরুলের 'বিষের বাঁশী' প্রকাশের জন্য তাঁকে কারাবরণ করতে হয়। বইপাড়ায় সে সময়ে তুমুল চাহিদা শরৎচন্দ্র আর নজরুলের। নজরুলের আনুকূল্যেই গোপালদাস মজুমদারের  বিপ্লবীবান্ধব প্রতিষ্ঠান 'ডি এম লাইব্রেরী'র ব্যবসায়িক উন্নতি হয়। গোপালদাস 'স্মরণ-বরণ' নামের স্মৃতি কথায় লিখেছেন - 
গোপালদাস শ্রম আর নিষ্ঠার সাথে প্রকাশনার কাজ করতেন কেননা সে সময়ে তিনি কাজটিকে  দেশসেবা হিসাবেই ভাবতেন। তাছাড়া নতুন লেখকদের আশ্রয়স্থল ছিলেন তিনি। নতুন প্রতিভা আবিষ্কারে তার যথেষ্ট খ্যাতি ছিল। জীবনানন্দ দাশ, বিষ্ণু দে, অজিত দত্ত, অন্নদাশঙ্কর রায় প্রমুখ কবি ও লেখকদের প্রথম গ্রন্থ তিনিই প্রকাশ করেন। সুকুমার সেন তার ‘বাঙ্গালা সাহিত্যের ইতিহাস’-এ লিখেছেন - 
এক স্মৃতিলেখায় রমাপদ চৌধুরী লিখেছিলেন—
বহু মূল্যবান প্রবন্ধের পুস্তকের  প্রকাশক ছিলেন তিনি। তার  প্রকাশনা সংস্থা  ডি এম লাইব্রেরী হতেই প্রকাশিত হয় অচিন্ত্যকুমার সেনগুপ্তের ‘"আকস্মিক"’, প্রেমেন্দ্র মিত্রের ‘"বেনামী বন্দর"’, শৈলজানন্দের ‘"বানভাসি"’,  অন্নদাশঙ্করের ‘সত্যাসত্য’, বনফুল, বুদ্ধদেব বসু, বিষ্ণু দে, মণীন্দ্রলাল বসু, মানিক বন্দ্যোপাধ্যায়, নারায়ণ গঙ্গোপাধ্যায়, সুকুমার সেন, জাহ্নবী কুমার চক্রবর্তীর বই সমূহ।
বার্থেলেমি থিমনিয়ার

বার্থেলেমি থিমনিয়ার (১৯ আগস্ট ১৭৯৩, লারব্রেসলে, রোন - ৫ জুলাই ১৮৫৭) ছিলেন একজন ফরাসি আবিষ্কারক, যিনি প্রথম সেলাই মেশিন আবিষ্কারের জন্য বিখ্যাত বিজ্ঞানী। 
১৭৯৫ সালে তার পরিবার এমপ্লেপুইজ স্থানান্তরিত হয়। থিমনিয়ার সাত সন্তানের মধ্যে জ্যেষ্ঠ ছিলেন। তিনি কিছুসময়ের জন্য লিয়েন এ পড়াশোনা করেন, পানিসিরেস একটি দর্জি হিসেবে কাজ করতে যাওয়ার আগে। বার্থেলেমি থিমনিয়ার জানুয়ারী ১৮২২ সালে একটি এমব্রয়ডারি বিয়ে করেন। ১৮২৩ সালে তিনি সেন্ট-এতিয়েন শহরতলীতে বসতি স্থাপন করেন এবং সেখানে দর্জি হিসেবে কাজ করেন।
প্রাচীনতম সেলাই মেশিন প্রকৃতপক্ষে ১৭৯০ সালে টমাস সেন্ট দ্বারা পেটেন্ট করা হয়। তাই থিমনিয়ারের মেশিন প্রথম ছিল না। সেন্ট অবদান ১৮৭৪ সাল পর্যন্ত জনসম্মুখে প্রকাশ করা হয়নি যখন উইলিয়াম নিউটন উইলসন, নিজে একটি সেলাই মেশিন প্রস্তুতকারক, লন্ডন পেটেন্ট অফিসে অঙ্কন খুঁজে পান এবং একটি মেশিন নির্মাণ যা লুপার কিছু সমন্বয় অনুসরণ করে কাজ করে। তাই, ১৭৯০ সালে টমাস সেন্ট একটি ঝুলন্ত হাত, একটি ফিড মেকানিজম (চামড়ার স্বল্প দৈর্ঘ্যের জন্য পর্যাপ্ত), একটি উল্লম্ব সূচ বার এবং একটি লুপার আবিষ্কার করেছিলেন। লন্ডন বিজ্ঞান জাদুঘর সেন্ট অঙ্কন থেকে উইলসন নির্মিত মডেল আছে।
যদিও প্রথম সেলাই মেশিন সুই ১৭৫৫ সালে চার্লস ফ্রেডরিক উইসেন্থাল দ্বারা পেটেন্ট করা হয়, ১৮২৯ সালে থিমনিয়ার সেলাই মেশিন পুনরায় আবিষ্কার করেন। ১৮৩০ সালে তিনি একটি খনি প্রকৌশলী অগাস্তে ফেরান্ড সঙ্গে একটি চুক্তি স্বাক্ষর করেন, যিনি প্রয়োজনীয় অঙ্কন করেন এবং একটি পেটেন্ট আবেদন জমা দেন। তার মেশিনের পেটেন্ট ১৭ জুলাই ১৮৩০ উভয় ব্যক্তির নামে ইস্যু করা হয়, ফরাসি সরকার সমর্থিত। একই বছর, তিনি (অংশীদারদের সাথে) বিশ্বের প্রথম মেশিন ভিত্তিক পোশাক উৎপাদন কোম্পানি খোলেন। এটা সেনাবাহিনীর ইউনিফর্ম তৈরি করার কথা ছিল। যাইহোক, কারখানা পুড়িয়ে দেওয়া হয়, পেটেন্ট ইস্যু করার পর কাজ হারানোর ভয়ে শ্রমিকরা দ্বারা পুড়িয়ে দেওয়া হয়। (আরও দেখুন: লুডিট)
মেশিনের একটি মডেল লন্ডন বিজ্ঞান জাদুঘরে প্রদর্শিত হয়। মেশিন কাঠ দিয়ে তৈরি এবং একটি কাঁটা সূচ ব্যবহার করে যা কাপড় দিয়ে নিচে দিয়ে থ্রেড ধরে এবং পরবর্তী লুপ দ্বারা লক করার জন্য একটি লুপ গঠন করতে।
থিমনিয়ার তারপর অ্যাম্পলপুইসে ফিরে আসেন এবং তার মেশিনের উন্নতি খুঁজতে গিয়ে আবার একজন দর্জি হিসেবে নিজেকে সমর্থন করেন। তিনি সেলাই মেশিন নতুন মডেল জন্য ১৮৪১, ১৮৪৫, এবং ১৮৪৭ সালে নতুন পেটেন্ট অর্জন করেন। যাইহোক, বিশ্ব মেলায় পুরস্কার জেতা সত্ত্বেও, এবং সংবাদমাধ্যম দ্বারা প্রশংসিত হওয়া সত্ত্বেও, মেশিনের ব্যবহার ছড়িয়ে পড়েনি। থিমনিয়ার আর্থিক অবস্থা কঠিন ছিল, এবং তিনি ৬৩ বছর বয়সে দারিদ্র্যমধ্যে মারা যান। থিমনিয়ার সেলাই মেশিন কোম্পানি, তার মৃত্যুর পর তৈরি, বিংশ শতাব্দী পর্যন্ত বিদ্যমান ছিল।
মিনোদ ভানুকা

মিনোদ ভানুকা রানাসিংহে (; জন্ম: ২৯ এপ্রিল, ১৯৯৫) শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন মিনোদ ভানুকা। দলে তিনি মূলতঃ উইকেট-রক্ষক-ব্যাটসম্যান হিসেবে খেলছেন। বামহাতে শীর্ষসারিতে ব্যাটিং করছেন তিনি।
অক্টোবর, ২০১৯ সালে শ্রীলঙ্কার পক্ষে আন্তর্জাতিক পর্যায়ে অভিষেক ঘটে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। কুরুনেগালার মালিয়াদেব কলেজের সাবেক ছাত্র তিনি।
২০১৫ সাল থেকে মিনোদ ভানুকা’র প্রথম-শ্রেণীর খেলোয়াড়ী জীবন চলমান রয়েছে। জানুয়ারি, ২০১৬ সালে প্রিমিয়ার লিগ টুর্নামেন্টের খেলায় সিংহলিজ স্পোর্টস ক্লাবের পক্ষে এক খেলায় ৩৪২ রান তুলেন। মাগোনার সারে ভিলেজ ক্রিকেট গ্রাউন্ডে বাদুরেলিয়া স্পোর্টস ক্লাবের বিপক্ষে তিনি এ সাফল্য পান।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে ক্যান্ডি দলের পক্ষে খেলার জন্যে মনোনীত হন। পরের মাসে সুপার প্রভিন্সিয়াল ওয়ান ডে টুর্নামেন্টে একই দলের পক্ষে খেলার জন্যে মনোনীত হন। আগস্ট, ২০১৮ সালে এসএলসি টি২০ লিগে ডাম্বুলা দলের সদস্যরূপে নামাঙ্কিত হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে গালে দলের সদস্য হিসেবে মনোনীত হন। অক্টোবর, ২০২০ সালে লঙ্কা প্রিমিয়ার লিগের উদ্বোধনী আসরে জাফনা স্টালিয়ন্সের সদস্য হন।
সমগ্র খেলোয়াড়ী জীবনে একটিমাত্র টেস্ট, একটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন মিনোদ ভানুকা। ৩ জানুয়ারি, ২০২১ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এছাড়াও, ২ অক্টোবর, ২০১৯ তারিখে করাচীতে স্বাগতিক পাকিস্তান দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
২০১৪ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় শ্রীলঙ্কা দলের পক্ষে খেলেছেন। অক্টোবর, ২০১৭ সালে পাকিস্তান বিপক্ষে শ্রীলঙ্কার টুয়েন্টি২০ আন্তর্জাতিক দলের সদস্যরূপে অন্তর্ভুক্ত হন। সংযুক্ত আরব আমিরাতে অনুষ্ঠিত ঐ সিরিজে অবশ্য তাকে খেলার সুযোগ দেয়া হয়নি।
সেপ্টেম্বর, ২০১৯ সালে পাকিস্তান গমনার্থে তাকে শ্রীলঙ্কা দলের সদস্য করা হয়। ২ অক্টোবর, ২০১৯ তারিখে করাচীতে অনুষ্ঠিত সিরিজের তৃতীয় দিন/রাত ওডিআইয়ে স্বাগতিক পাকিস্তানের বিপক্ষে তার ওডিআই অভিষেক হয়। একই সফরে ৫ অক্টোবর, ২০১৯ তারিখে লাহোরে সিরিজের প্রথম টি২০আইয়ে অভিষেক ঘটে তার।
নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপে শ্রীলঙ্কা দলের সদস্যরূপে অন্তর্ভুক্ত হন। ডিসেম্বর, ২০২০ সালে দক্ষিণ আফ্রিকা গমনার্থে শ্রীলঙ্কার টেস্ট দলে তাকে ঠাঁই দেয়া হয়।
৩ জানুয়ারি, ২০২১ তারিখে জোহানেসবার্গে সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে তার টেস্ট অভিষেক পর্ব সম্পন্ন হয়।
প্রেরিত আন্দ্রিয়

প্রেরিত আন্দ্রিয় (; আরামীয়: ܐܢܕܪܐܘܣ; ; ), যাঁকে সাধু আন্দ্রিয় নামেও ডাকা করা হয়, ছিলেন নূতন নিয়ম অনুসারে যীশুখ্রীষ্টের একজন প্রেরিত। তিনি ছিলেন প্রেরিত পিতরের ভাই। তাঁকে অর্থডক্স মণ্ডলীতে "প্রথম আহ্বায়িত" (, "প্রোতোক্লেতোস") হিসেবে অবিহিত করা হয়। অর্থডক্স ঐতিহ্যমতে সাধু আন্দ্রিয়ের প্রেরিতীয় উত্তরসূরি হলেন কনস্টান্টিনোপলের পিতৃকুলপতি।